Source: https://www.brezno.sk/board.php?work=board_detail&BoardID=969
Timestamp: 2019-11-11 20:57:21+00:00
Document Index: 6009210

Matched Legal Cases: ['§ 117', '§ 119', '§ 61', '§ 61', '§ 61', '§ 26', '§ 26']

Oznámenie o začatí stavebného konania - Regenerácia vnútrobloku Sitnianska BB | www.brezno.sk
OZNÁMENIE o začatí stavebného konania – verejná vyhláška
Dňa 12.08.2019 podalo Mesto Banská Bystrica so sídlom Československej armády 1141/26, Banská Bystrica, zastúpené primátorom mesta Jánom Noskom, na tunajšom úrade – príslušnom všeobecnom stavebnom úrade, žiadosť o stavebné povolenie na stavbu ,,Regenerácia vnútrobloku Sitnianska na sídlisku Sásová v Banskej Bystrici, časť: OS 02 Vnútroblok Sitnianska II. Etapa“ pre stavebné objekty: SO 022 Vodné prvky, SO 023 Verejné osvetlenie, SO 024 Obnova a výsadba verejnej zelene, SO 025 Detské ihriská, SO 026 Športové prvky a zariadenia, SO 027 Malá architektúra a mobiliár, na pozemku C-KN parc. č. 2495/1 (E-KN parc.č. 484/1) v k.ú. Sásová.
Popis stavebných objektov:
Vodným prvkom je pitná fontána umiestnená v strede vnútrobloku pri ihrisku pre parkour doplnením dlažby pri križovaní chodníkov. Napojenie prípojky vody je na jestvujúci rozvod v riešenom území.
Jedná sa o výmenu existujúcich svietidiel pozdĺž bytových domov zo strany Tatranskej ul. v počte 12 ks a výmenu parkových svietidiel vnútrobloku v počte 19 ks. Doplnené sú 4 reflektory pre osvetlenie školského areálu pre večerné športovanie.
V rámci rekonštrukcie porastovej skladby drevín je navrhnutý výrub drevín, ošetrenie jestvujúcich drevín, výsadba vzrastlých stromov, výsadba kríkových porastov, výsadba trvalkových záhonov, rekonštrukcia trávnika. Z celkového počtu 201 drevín je 184 stromov a 17 solitérnych kríkov alebo kríkových skupín. Na výrub je navrhnutých 42 ks stromov.
Detské ihrisko je navrhnuté na mieste pôvodného ihriska na rovinatej terase východne od areálu ZŠ v severnej časti vnútrobloku. Plocha je využitá vo forme zostav 3 prvkov tvoriacich jeden celok. Herné prvky – I. lezecká zostava, II. závesná dvojitá hojdačka so sedadlami s opierkou, III. hojdačka na pružine. Zoskupené sú pod jestvujúcimi stromami. Každý prvok je samostatne stojaci a má vlastnú dopadovú plochu. Pôvodné konštrukcie budú vybúrané.
Športové prvky a plochy na šport sú lokalizované na viacerých miestach a teda sú zoskupené do priestorových a funkčných celkov. Jedná sa o Športový areál pri ZŠ Sitnianska – predstavuje plochu využívanú pre telesnú výchovu a vyučovanie detí, je však prístupná aj širokej verejnosti, súčasná asfaltová plocha je s novým asfaltovým povrchom, ktorý sa upraví, na časť plochy bude aplikovaný plastový trávnik, plocha je tvarovo prispôsobená pre tri ihriská rôznych športov, bude doplnená o oplotenie zo severnej strany spevnenej plochy plotmi do výšky 4 m, v dĺžke 8 m a 16 m, areál bude doplnený o dráhu pre skok do diaľky s pieskovým doskočiskom, stôl na stolný tenis umiestnený na dláždenú plochu zo zámkovej dlažby a besiedku s prístreškom pre voľnočasové aktivity a triedu v prírode, jestvujúce pletivo z južnej a západnej strany je bez úprav okrem otvoru pre vstup v strede z južnej strany, areál bude doplnený 4 reflektormi pre športovanie vo večerných hodinách , Ihrisko pre petanque – je umiestnené na terase východne od školského areálu (súčasťou ktorej je aj trávnaté ihrisko pre loptové hry), je navrhnuté vo forme mlatovej plochy s rozmermi 3,0 m x 15 m, prestavuje jedno hracie pole ohraničené obrubníkom, súčasťou ihriska je lavička bez operadla, Fit zóna – je navrhnutá na ploche trávnika medzi centrálnou asfaltovou plochou a oporným múrom na východnej strane a pozostáva z exteriérových 9 fitness cvičných prvkov, pričom každý prvok je umiestnený ako solitera s vlastnou dopadovou plochou, 2 kusmi lavičiek, nádoby na odpad a informačnej tabuli, Detská dopravná dráha – je umiestnená na centrálnej asfaltovej ploche v strede vnútrobloku, ktorá pôvodne slúžila pre skateboard, pričom chýbajúci asfalt na južnej strane plochy bude doplnený a dopravná dráha bude nastriekaná na asfalt bielymi čiarami podobne ako dopravné ihrisko, je navrhnutá ako obojsmerná v dvoch pruhoch bez križovania, s celkovou dĺžkou dráhy 115 m a Ihrisko pre parkour – predstavuje samostatnú plochu s povrchom z liatej gumy, na ktorej sú rozložené konštrukcie a cvičné prvky, ktoré predstavujú polyfunkčný priestor pre náročnejšie cvičenie. V súčasnosti nepoužívané a nevhodné pozostatky a torzá pôvodných športových zariadení budú vybúrané, niektoré len demontované a premiestnené do areálu ZŠ.
Prístrešok pre záujmovú činnosť detí – navrhnutý vo forme jednoduchej pergoly prekrývajúci sedenia typu trieda v prírode, konštrukcia pozostáva z 10 zvislých stĺpoch a vodorovných nosníkoch, rozdelená do 4 častí so striedavo umiestnenými rebrami vytvárajúcimi polotieň, pod ktorou sú umiestnené lavice, 10 stolov a sedenie pre učiteľa, podlaha je navrhnutá zo zámkovej dlažby
Besiedka – predstavuje sedenie na kruhových sedadlách v kruhu s priemerom 6,5 m, ktorý je pravidelne rozdelený do 7 dvojíc samostatných sedení a samostatne pre učiteľa, podlaha je zo zámkovej dlažby s parkovým obrubníkom
Panely pre grafity - sú navrhnuté z typizovaných panelových stien v dvoch výškových variantoch, t.j. 200mm a 1500mm, šírka je zhodná 150 mm. Panely sú s povrchovo upraveným betónom a sú usporiadané do stien po 3-4 kusy
Kryté sedenia – konštrukcia je z galvanizovaného oceľového rámu s drevenou výplňou (92 lamiel), sedenia sú v dvoch variantoch a to 2 ks s piknikovým sedením a 3 ks sedení bez stola
Mesto Brezno ako príslušný stavebný úrad podľa § 117 ods.1 a § 119 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších noviel (ďalej len stavebný zákon) podľa § 61 stavebného zákona oznamuje dotknutým orgánom jednotlivo a ostatným účastníkom konania verejnou vyhláškou začatie stavebného konania a pretože sú stavebnému úradu dobre známe pomery staveniska a žiadosť poskytuje dostatočný podklad pre posúdenie navrhovanej stavby, upúšťa v zmysle § 61 ods. 2 stavebného zákona od miestneho zisťovania a ústneho pojednávania.
Účastníci konania môžu uplatniť svoje námietky najneskôr do 7 dní odo dňa doručenia, inak k nim nebude prihliadnuté. V rovnakej lehote môžu oznámiť svoje stanoviská dotknuté orgány.
Do dokladov rozhodnutia možno nahliadnuť na Mestskom úrade Brezno, so sídlom na Nám. gen. M. R. Štefánika 1 v Brezne, prízemie, č. dverí 7 – všeobecnom stavebnom úrade.
Toto oznámenie má povahu verejnej vyhlášky podľa § 61 ods. 4 zákona číslo 50/1976 Zb. - stavebný zákon v znení neskorších noviel. V zmysle ust. § 26 ods.2 zák. číslo 71 /1967 Zb. o správnom konaní (správny poriadok) v znení neskorších noviel musí byť toto oznámenie vyvesené po dobu 15 dní na úradnej tabuli mesta Brezno, 15-ty deň tejto lehoty je dňom doručenia tohto oznámenia účastníkom konania. V zmysle ust. § 26 ods.2 zák. číslo 71/1967 Zb. správnom konaní v znení neskorších noviel je toto oznámenie súčasne zverejnené na elektronickej úradnej tabuli mesta Brezno.
2019_09_09_regeneracia_vnutrobloku_sasova_ii.etapa PDF - dokument 2.03 MB
Oznamujeme prerušenie dodávky vody
10.11.2019 Ponuka práce
06.11.2019 Majetok mesta / OVS
Voľné pracovné miesto : pedagogický asistent, sociálny pedagóg.
06.11.2019 Ponuka práce
05.11.2019 Majetok mesta / OVS